ไทยพาณิชย์ เล็งร่วมทุน ฟินเทคเพิ่ม
ไทยพาณิชย์เตรียมร่วมทุนฟินเทคฮ่องกงผ่านดิจิทัล เวนเจอร์ส เป็นบริษัทด้านความปลอดภัยข้อมูลนายธนา เธียรอัจฉริยะ ประธานกรรมการบริหาร บริษัท ดิจิทัล เวนเจอร์ส ในเครือธนาคารไทยพาณิชย์ เปิดเผยว่า เตรียมเข้าร่วมลงทุนในรูปแบบพันธมิตรทางธุรกิจกับบริษัทเทคโนโลยีด้านความปลอดภัยของข้อมูล (ดาต้า ซีเคียวริตี้) อีกรายในฮ่องกง โดยหลังจากการร่วมมือกันแล้วจะเริ่มนำเทคโนโลยีมาปรับใช้กับธนาคารเพื่อพัฒนาระบบของธนาคารให้ดีขึ้นกว่าเดิมทั้งนี้ คาดว่าดิจิทัล เวนเจอร์ส จะลงทุนที่เกี่ยวกับเทคโนโลยีทางการเงิน (ฟินเทค) ครบ 50 ล้านเหรียญสหรัฐ หรือประมาณ 1,750 ล้านบาทภายในปีนี้ โดยที่ผ่านมาลงทุนไปแล้วประมาณ 50% แบ่งเป็น การลงทุนผ่านกองทุน (ฟันด์ออฟฟันด์) ในกองทุนโกลเดนเกต เวนเจอร์ส (Golden Gate Ventures) ไนกา ฟันด์ 2 (Nyca Fund II) และไดมอน เอเชีย (Dymon Asia)นอกจากนี้ ได้ร่วมลงทุนในรูปแบบพันธมิตรกับบริษัท คือ บริษัท ริปเปิล สตาร์ทอัพฟินเทค ที่เน้นพัฒนาเทคโนโลยีบล็อกเชน และบริษัท สิริ เวนเจอร์ บริษัทลูกของแสนสิริ ในการวิจัยและลงทุนเพื่อสร้างนวัตกรรมใหม่ด้านอสังหาริมทรัพย์ (พรอพเทค) โดยดิจิทัล เวนเจอร์สกำหนดการลงทุนไม่เกิน 10%นายธนา กล่าวว่า
20 มี.ค. 2560

ไทยพาณิชย์เตรียมร่วมทุนฟินเทคฮ่องกงผ่านดิจิทัล เวนเจอร์ส เป็นบริษัทด้านความปลอดภัยข้อมูลนายธนา เธียรอัจฉริยะ ประธานกรรมการบริหาร บริษัท ดิจิทัล เวนเจอร์ส ในเครือธนาคารไทยพาณิชย์ เปิดเผยว่า เตรียมเข้าร่วมลงทุนในรูปแบบพันธมิตรทางธุรกิจกับบริษัทเทคโนโลยีด้านความปลอดภัยของข้อมูล (ดาต้า ซีเคียวริตี้) อีกรายในฮ่องกง โดยหลังจากการร่วมมือกันแล้วจะเริ่มนำเทคโนโลยีมาปรับใช้กับธนาคารเพื่อพัฒนาระบบของธนาคารให้ดีขึ้นกว่าเดิมทั้งนี้ คาดว่าดิจิทัล เวนเจอร์ส จะลงทุนที่เกี่ยวกับเทคโนโลยีทางการเงิน (ฟินเทค) ครบ 50 ล้านเหรียญสหรัฐ หรือประมาณ 1,750 ล้านบาทภายในปีนี้ โดยที่ผ่านมาลงทุนไปแล้วประมาณ 50% แบ่งเป็น การลงทุนผ่านกองทุน (ฟันด์ออฟฟันด์) ในกองทุนโกลเดนเกต เวนเจอร์ส (Golden Gate Ventures) ไนกา ฟันด์ 2 (Nyca Fund II) และไดมอน เอเชีย (Dymon Asia)นอกจากนี้ ได้ร่วมลงทุนในรูปแบบพันธมิตรกับบริษัท คือ บริษัท ริปเปิล สตาร์ทอัพฟินเทค ที่เน้นพัฒนาเทคโนโลยีบล็อกเชน และบริษัท สิริ เวนเจอร์ บริษัทลูกของแสนสิริ ในการวิจัยและลงทุนเพื่อสร้างนวัตกรรมใหม่ด้านอสังหาริมทรัพย์ (พรอพเทค) โดยดิจิทัล เวนเจอร์สกำหนดการลงทุนไม่เกิน 10%นายธนา กล่าวว่า จากนี้จะมุ่งเน้นความสำคัญในการลงทุนแบบพันธมิตรมากขึ้น เพราะสามารถเปิดโอกาสให้มองหาเทคโนโลยีที่เหมาะสมกับธุรกิจของธนาคารได้อีกมาก รวมทั้งนโยบายการลงทุนของดิจิทัล เวนเจอร์ส ที่ใช้เงินลงทุนจากธนาคารไทยพาณิชย์จะจัดสรรการลงทุนเป็นฟันด์ออฟฟันด์ 50% และลงทุนแบบเวนเจอร์แคปอีก 50% ซึ่งขณะนี้การลงทุนผ่านฟันด์มีสัดส่วนมากกว่าแผนเล็กน้อยอย่างไรก็ดี ปัจจุบันอยู่ระหว่างการเจรจากับฟินเทคสตาร์ทอัพในโครงการของบริษัท 5 ราย เพื่อหาแนวทางนำเทคโนโลยีจากกลุ่มนี้มาปรับใช้กับธนาคาร แบ่งเป็น ฟินเทค ด้านบัญชี 2 ราย ด้านพิสูจน์ตัวตน (เควายซี) ด้านปล่อยกู้ระหว่างรายย่อย (พีทูพี) และด้านสินเชื่อ คาดว่าบางรายจะชัดเจนในอีก 2 เดือน ส่วนบางรายอาจใช้เวลา เพราะยังอยู่แซนด์บ็อกซ์ของธนาคารแห่งประเทศไทย (ธปท.)“การร่วมทุนกับบริษัทสตาร์ทอัพด้านฟินเทคในไทยมีข้อจำกัด เพราะจำนวนของบริษัทสตาร์ทอัพที่จะเข้าไปลงทุนมีน้อยแต่มีผู้สนใจลงทุนจำนวนมาก ต้องใช้เวลาในการประเมิน” นายธนา กล่าว